CELEX: 62009TB0392
Language: el
Date: 2011-03-02 00:00:00
Title: Υπόθεση T-392/09 R: Διάταξη του Προέδρου του Γενικού Δικαστηρίου της 2ας Μαρτίου 2011 — 1. garantovaná κατά Επιτροπής (Ασφαλιστικά μέτρα — Ανταγωνισμός — Απόφαση της Επιτροπής επιβάλλουσα πρόστιμο — Τραπεζική εγγύηση — Αίτηση αναστολής εκτελέσεως — Fumus boni juris — Χρηματική ζημία — Έκτακτες περιστάσεις — Επείγον — Στάθμιση συμφερόντων — Μερική και υπό όρους αναστολή)

21.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/20
            
         Διάταξη του Προέδρου του Γενικού Δικαστηρίου της 2ας Μαρτίου 2011 — 1. garantovaná κατά Επιτροπής
   (Υπόθεση T-392/09 R)
   (Ασφαλιστικά μέτρα - Ανταγωνισμός - Απόφαση της Επιτροπής επιβάλλουσα πρόστιμο - Τραπεζική εγγύηση - Αίτηση αναστολής εκτελέσεως - Fumus boni juris - Χρηματική ζημία - Έκτακτες περιστάσεις - Επείγον - Στάθμιση συμφερόντων - Μερική και υπό όρους αναστολή)
   2011/C 152/36
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: 1. garantovaná a.s. (Μπρατισλάβα, Σλοβακία) (εκπρόσωποι: αρχικώς M. Powell, solicitor, A. Sutton και G. Forwood, barristers, στη συνέχεια M. Powell και G. Forwood)
   
      Καθής: Επιτροπή των Ευρωπαϊκών Κοινοτήτων (εκπρόσωποι: J. Bourke και N. von Lingen)
   
      Αντικείμενο
   
   Αίτηση αναστολής εκτελέσεως της αποφάσεως C(2009) 5791 τελικό της Επιτροπής, της 22ας Ιουλίου 2009, σχετικά με διαδικασία εφαρμογής του άρθρου 81 [ΕΚ] και του άρθρου 53 της συμφωνίας ΕΟΧ (υπόθεση COMP/39.396 — Αντιδραστήρια με βάση το ανθρακασβέστιο και το μαγνήσιο για τον βιομηχανικό κλάδο παραγωγής χάλυβα και τον βιομηχανικό κλάδο παραγωγής αερίου).
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Απορρίπτει την αίτηση παρεμβάσεως των Jaroslav Červenka, Milan Hošek, Roman Murar, Adrián Vološin, Milan Kasanický και Peter Fratič.
            
         
               2)
            
            
               Αναστέλλει την υποχρέωση της προσφεύγουσας, 1. garantovaná a.s., να συστήσει τραπεζική εγγύηση υπέρ της Επιτροπής προκειμένου να αποφύγει την άμεση καταβολή του προστίμου που της επιβλήθηκε με το άρθρο 2 της αποφάσεως C(2009) 5791 τελικό της Επιτροπής, της 22ας Ιουλίου 2009, σχετικά με διαδικασία κατά το άρθρο 81 [ΕΚ] και το άρθρο 53 της συμφωνίας ΕΟΧ (υπόθεση COMP/39.396 — Αντιδραστήρια με βάση το ανθρακασβέστιο και το μαγνήσιο για τον βιομηχανικό κλάδο παραγωγής χάλυβα και τον βιομηχανικό κλάδο παραγωγής αερίου), μέχρι την επέλευση ενός εκ των δύο ακόλουθων γεγονότων:
               
                           —
                        
                        
                           τη λήξη των μακροπρόθεσμων δανείων στις 11 Ιουλίου 2012·
                        
                     
                           —
                        
                        
                           την έκδοση της αποφάσεως επί της κύριας διαδικασίας·
                        
                     και με τους ακόλουθους όρους:
               
                           —
                        
                        
                           από την κοινοποίηση της παρούσας διατάξεως, η προσφεύγουσα δεν μπορεί να μεταβιβάσει, άμεσα ή έμμεσα, τα μερίδιά της στη θυγατρική της G1 Investment Ltd χωρίς προηγούμενη έγκριση της Επιτροπής,
                        
                     
                           —
                        
                        
                           εντός προθεσμίας ενός μηνός από την κοινοποίηση της παρούσας διατάξεως, η προσφεύγουσα πρέπει να υποβάλει γραπτώς στον πρόεδρο του Γενικού Δικαστηρίου τη συμφωνία κατά την οποία η θυγατρική της G1 Investment και η θυγατρική της εταιρίας αυτής, Bounty Commodities Ltd, δεν μπορούν να μεταβιβάσουν το ενεργητικό τους σε τρίτο χωρίς προηγούμενη έγκριση της Επιτροπής,
                        
                     
                           —
                        
                        
                           από την κοινοποίηση της παρούσας διατάξεως, η προσφεύγουσα πρέπει να καταβάλει στην Επιτροπή 2,1 εκατομμύρια ευρώ,
                        
                     
                           —
                        
                        
                           εντός προθεσμίας ενός μηνός από την κοινοποίηση της παρούσας διατάξεως, και στη συνέχεια κάθε τρεις μήνες μέχρι την έκδοση οριστικής απόφασης στην κύρια υπόθεση, ή με την ευκαιρία κάθε γεγονότος που μπορεί να επηρεάσει τη μελλοντική ικανότητά της να καταβάλει το πρόστιμο που της επιβλήθηκε, η προσφεύγουσα πρέπει να υποβάλει γραπτώς στην Επιτροπή έκθεση σχετικά με την εξέλιξη των περιουσιακών της στοιχείων, και ειδικότερα των μακροπρόθεσμων επενδύσεών της.
                        
                     
         
               3)
            
            
               Επιφυλάσσεται ως προς τα δικαστικά έξοδα.